Jens Schive

Jens Schive (1900–1962) var en norsk journalist og diplomat.

Schive var født i Grimstad. Han tok examen artium i 1918 og begynte på studier ved universitetet. Samme år startet han sin karriere som journalist og hadde sin første jobb i avisa Vestlandske Tidende. I 1920 sluttet han og begynte i Norsk Telegrambyrå. I 1932 ble han sjef for byråets utenriksavdeling. Fra 1936 var han fast utenriks-kronikørJens Schive død, VG 17. desember 1962, side 16 i Morgenbladet, og fra 1937 i NRK. I 1939 fulgte han kronprins Olav og Märtha på en reise til USA. Reisen ledet ham senere til å sammen med Hans Olav skrive boken Med Kronsprinsparet – for Norge!. Under andre verdenskrig var han presseattaché i Stockholm, hvor han skrev i avisa Norges Nytt.

Fra 1945 til 1948 var han sjef for pressekontoret i Utenriksdepartementet. Fra 1948 til 1951 var han Norges utsending til det nylig selvstendige indiske regimet, stasjonert ved legasjonen i Delhi. I 1951 ble han utnevnt til ambassadør ved Norges ambassade i Moskva. Fra 1953 var han ambassadør ved Norges ambassade i Stockholm. Hans siste stasjonering var ved Norges ambassade i Bern fra 1961.

Han døde i Bern i 1962, etter kort tids sykeleie.
 Referanser 

 Litteratur 


Kategori:Norske journalister
Kategori:Norges ambassadører til Sovjetunionen
Kategori:Norges ambassadører til Sveits
Kategori:Norges ambassadører til Sverige
Kategori:Norges ambassadører til India
Kategori:NRK-journalister
Kategori:Journalister i Morgenbladet
Kategori:Norske journalister under andre verdenskrig
Kategori:Personer fra svensketrafikken 1940–1945
Kategori:Kommandører med stjerne av St. Olavs Orden
Kategori:St. Olavsmedaljen
Kategori:Personer fra Grimstad kommune